Anzwies-Muse
De Anzwies-Muse setzt se aus fünf junge Burschen aus'm Gebiet zwischen Chiemsee und Siemsee zam. De Gruppen besteht seit guade fünf Jahr, wobei mir in da jetzigen Besetzung ungefähr drei Jahr zamspuin. Dass mir 5e mitanand Muse machan, hod se dadurch angeboten, dass mir ausserhoib da Muse a scho recht guade Freind san, ja vielleicht sogor sauguade!
Der Nam "Anzwies-Muse" is auf a scheens Fleckerl Land zurückzuführen, an dem ma uns friahra a gern amoi zum Lumpen aufghoitn ham. De Anzwies liegt recht idyllisch in da Nähe vom Kruag-Hof, wo oana von unsre Ziachara, da Rauch Andreas, Dahoam is.
Spuin derma vui, und vorallem a sehr gern mitanand. Mir ham oiwei recht vui Gaude und mengs einfach, auf unsre Spuiareien de Leid a Freid mid da Muse zum macha. De Anlässe zu dene mir engagiert werden, san relativ breit gefächert: Von da Tauffeier bis zum 80 Geburtstag war ois scho dabei.
Zu de Mitglieder:
Hötzelsperger Florin (Schneider): er spuid de Ziach, is 21 Johr oid und macht a Schui zum Landwirtschaftstechniker
Strohmayer Sebastian (Kastler): er spuid as Tenorhorn, is 21 Johr oid und arbeitet ois Heizungsbauer
Jehl Matthias (Hias): er spuid bei uns de Tuba, is 19 Johr oid und is Zimmererw
Rauch Andreas (Gruagei): er spuid de Ziach, is 21 Johr oid und macht a Studium zum Wirtschaftsingenieur
Resch Korbinian (Kchop): er spuid de Gedarr, is 20 Johr oid und is Schreiner
Unsre Kontaktdaten:
Anzwies Muse
email: are-anzwies-muse-xya34[at]ddks-web.de
tel.: +9415146513494
adresse: Geranienweg 21 a
83209 Prien am Chiemsee
Deutschland